
ЕУРАЗИЯЛЫҚ ЭКОНОМИКАЛЫҚ КОМИССИЯ

АЛҚА

ШЕШІМ
2021 жылғы «21» қыркүйек               № 120                            Мәскеу қаласы

Кеден одағының «Артық қысыммен жұмыс істейтін жабдықтың қауіпсіздігі туралы» техникалық регламентіне өзгерістерді күшіне енгізу тәртібі туралы

2014 жылғы 29 мамырдағы Еуразиялық экономикалық одақ туралы шарттың 52-бабына және Жоғары Еуразиялық экономикалық кеңестің 2014 жылғы 23 желтоқсандағы № 98 шешімімен бекітілген Еуразиялық экономикалық комиссияның Жұмыс регламентіне № 2 қосымшаның 11-тармағына сәйкес Еуразиялық экономикалық комиссия Алқасы шешті:

1.Мынадай:

а) артық қысыммен жұмыс істейтін жабдықтың  Еуразиялық экономикалық комиссия Кеңесінің 2013 жылғы 2 шілдедегі № 41 шешімімен қабылданған  Кеден одағының «Артық қысыммен жұмыс істейтін жабдықтың қауіпсіздігі туралы» техникалық регламентімен (КО ТР 032/2013) (бұдан әрі - техникалық регламент)  белгіленген міндетті талаптарға  сәйкестігін бағалау туралы Еуразиялық экономикалық комиссия Кеңесінің 2021 жылғы 23 сәуірдегі «Кеден одағының «Артық қысыммен жұмыс істейтін жабдықтың қауіпсіздігі туралы» техникалық регламентіне (КО ТР 032/2013) өзгерістер енгізу туралы» № 49 шешімі күшіне енгенге дейін берілген немесе қабылданған құжаттар қолданылу мерзімі аяқталғанға дейін жарамды болады;

б) Еуразиялық экономикалық одақтың кедендік аумағында техникалық регламенттің  техникалық реттеу объектісі болып табылатын өнімді өндіруге және айналысқа шығаруға  осы тармақтың «а» тармақшасында көрсетілген сәйкестікті бағалау туралы құжаттар бар болған кезде  осындай құжаттардың қолданылу мерзімі аяқталғанға дейін жол беріледі;
в) техникалық регламенттің  техникалық реттеу объектісі болып табылатын, осы тармақтың «а» тармақшасында көрсетілген  сәйкестікті бағалау туралы құжаттардың қолданысы  кезеңінде айналысқа шығарылған   өнімнің айналысына осы өнімнің  қызмет мерзімі ішінде жол беріледі деп белгіленсін.
2. Осы Шешім ресми жарияланған күнінен бастап күнтізбелік 30 күн өткен соң күшіне енеді.

Еуразиялық экономикалық комиссия

             Алқасының Төрағасы                                                      М.Мясникович
